

## PLANINSKO DRUŠTVO BREŽICE

# vas vabi na izlet na

#### Javornik (1241 m, SPP)

**Odhod bo v soboto, 13. marca 2021, ob 6.00**

**pri Blagovnici Brežice.**

Turo bo vodil Toni Hribar, vodnik PZS.

**Težavnost:** lahka označena pot

**Višinska razlika:** 442 m, po poti 550 m

**Čas hoje:** 4 - 5 ure

**Potrebna oprema:** planinska oblačila in obutev, rezervno perilo, vetrovka, kapa, rokavice, gamaše, pohodne palice in derezice, sončna očala in krema za sončenje

**Prehrana in pijača:** iz nahrbtnika

**Prevoz:**  z avtomobili v lastni režiji (Zaradi upoštevanja ukrepov PD ne organizira skupnega prevoza.)

**Prijave:** **do četrtka 11. marca** pri **Toniju (041 365 642)**

**Opis poti:** Iz Brežic se bomo mimo Ljubljane in Logatca zapeljali do Podkraja na cesti Kalce – Col. Od izhodišča se bomo po SPP povzpeli najprej mimo Izakove koče (manjši zasilni bivak) do Pirnatove koče na Javorniku in nato še na sam vrh. Na vrhu se bomo povzpeli še na razgledni stolp s katerega je lep razgled daleč naokoli. Vrnili se bomo po isti poti. Glede na to da koče zaradi protikoronskih ukrepov niso odprte, s sabo vzemite dovolj rezervne obleke in termovko s čajem.

V primeru slabe vremenske napovedi bo tura 24 ur pred odhodom odpovedana.

Če se izleta ne boste mogli udeležiti, vas prosimo, da se do četrtka odjavite, saj se s tem izognemo nevšečnostim ob samem odhodu. Hvala!

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

Želimo vam varno in srečno hojo, ter lep planinski dan!